Anykščių pėsčiųjų tiltas

Anykščių pėsčiųjų tiltas– tiltas Anykščiuose, kertantis Šventosios upę miesto pietvakariniame pakraštyje, skirtas pėstiesiems ir dviratininkams. Kairiajame krante pasiekiamas iš Jurzdiko mikrorajono Birutės gatvės tęsinyje, dešiniajame krante – iš Užupiečių krantinės Žvejų gatvės tarp nr. 56 ir 58. Nuo tilto šiame krante taku pakylama į šlaito viršuje esančią A. Vienuolio gatvę – įvažą į miestą nuo Kavarsko pusės. 

Gelžbetoninis pėsčiųjų tiltas pastatytas 1998 m.Anykščiai (Anykščių krašto vietovių žinynas) Pro šį tiltą link Anykščių tvenkinio užtvankos nusidriekęs pastaraisiais metais įrengtas pėsčiųjų ir dviračių takas su terasomis, poilsio aikštelėmis. Tiltas trijų tarpatramių, apie 72 m ilgio. Perdanga sudėta iš tėjinio skerspjūvio sijų, atremtų į du sieninius taurus su lytlaužomis. Krantuose įrengti du pusiau užpiltiniai ramtai. Tilto kraštuose pastatytos metalinių statinių tvorelės. Patiltė pritaikyta pravesti miesto komunikacijoms.Anykščių pėsčiųjų tiltas Google Street View Tiltas turi išilginį nuolydį į dešinįjį krantą (link Žvejų gatvės). Statinio prieigose per ledonešį pasitaiko potvynių, paskandinančių naujai įrengtas krantines su takais.Išsiliejusi upė gadina pėsčiųjų taką Anykščiuose: kritikos strėlės lekia į architektus lrt.lt 2024-01-30

2016 m. tiltas buvo suremontuotas.Informacija dėl pėsčiųjų tilto per Šventąją rekonstrukcijos darbų anyksčiai.lt 2016-05-17 Tilto konstrukcijos nuvalytos smėliavimo būdu, vėliau jos nugruntuotos ir naujai nudažytos.Smėliuojamas pėsčiųjų tiltas anyksta.lt 2016-05-18

Iš gatvės meno kūrėjų sulaukiama pasiūlymų ant tilto įrengti meninių akcentų. Tarp jų: ant turėklo pritvirtinta lentelė su R. Inčirausko trieiliu haiku „Neliesdamas esmės / vanduo apeina / akmenį“,Lankytinos vietos. Pėsčiųjų tiltas. Trieilis 1  infoanyksciai.lt piešinys ant atramos su Anykščių herbe ant tilto pavaizduotu šv. Jonu Nepomuku.Ant pėsčiųjų tilto pasiūlyta nupiešti šv. Joną Nepomuką anyksta.lt 2020-07-09

 Šaltiniai 

 Nuorodos 

 Anykščių rajono savivaldybės teritorijos dviračių transporto infrastruktūros plėtros specialusis planas. Aiškinamasis raštas anyksciai.lt, 2014 m.
 Pėsčiųjų tiltas per Šventąją trip.lt (nuotrauka)


Kategorija:Anykščiai
Kategorija:Tiltai per Šventąją
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Anykščių rajono tiltai